**TRÉNERI ADATKEZELÉSI TÁJÉKOZTATÓ**

**Vig Mónika Kriston-módszert oktató tréner adatkezelésére vonatkozóan**

**2024.10.15.**

Az alábbi Tréneri Adatkezelési Tájékoztató célja, hogy Vig Mónika (a továbbiakban: Tréner); részletes adatok és elérhetőség: Vig Mónika, székhely: 1182 Budapest, Batthyány Lajos utca 192/A.., Adószám: 65382312-1-43; e-mail: kristonintimtorna@gmail.com;) ismertesse Önnel a Kriston-módszerhez kapcsolódó, [www.intimtorna.hu](http://www.intimtorna.hu) weboldalon általa meghirdetett tanfolyamok tartásával kifejtett adatkezelési műveleteit az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (Általános Adatvédelmi Rendelet – General Data Protection Regulation (GDPR)) előírásainak és a hatályos Magyar jogszabályokban foglaltaknak megfelelve.

A Tanfolyamok tartásához tapadó adatkezelések tekintetében Vig Mónika adatkezelőnek minősül (továbbiakban: Adatkezelő). Adatkezelő elérhetősége: kristonintimtorna@gmail.com.

Adatkezelő adatkezelési folyamatai során betartja a hatályos jogszabályok előírásait és adatkezelési gyakorlata kialakításakor maradéktalanul tiszteletben tartja a magánszemélyek alapvető jogainak és magánszférájának védelmét, kiemelt figyelemmel az Általános Adatvédelmi Rendelet előírásaira.

1. **Tanfolyam tartása**

Adatkezelő a www.intimtorna.hu weboldalon (weboldal) meghirdetett, a Kriston-módszerhez kapcsolódó tanfolyamokat tart a jelentkező érdeklődők számára és ezen tevékenysége során a következő adatkezelési műveleteket folytatja:

|  |  |  |  |
| --- | --- | --- | --- |
| adatkezelés típusa, célja | kezelt adatok köre | adatkezelés tartama | adatkezelés jogalapja |
| kapcsolat felvétel  | név, e-mail cím, telefonszám, Ön által megosztott információk | megkeresést követő félév végén | GDPR 6.§ (1) f) adatkezelő jogos érdeke |
| tanfolyam tartása, kapcsolattartás | név, születési idő, lakcím, telefonszám, e-mail cím, Ön által feltárt személyes adat, személyes adat különleges kategóriája vagy egyéb információ | a szerződés teljesítését (tanfolyam befejezése) követő 5. év végéig | GDPR 6. (1) a) és 9. (2) a) pontok szerintaz Ön hozzájárulása ésGDPR 6. (1) b) a felek között létrejött szerződés teljesítése |
| szolgáltatás díjának megfizetése | számlázáshoz szükséges adatok: név, cím, összeg, dátum | fizetés évét követő 8. év vége | GDPR 6. (1) c) jogi kötelezettség:számviteli törvény 169 § (2) |

Ön bármikor előzetesen tájékozódhat Adatkezelő adatkezelési tevékenységével kapcsolatban a weboldalon elhelyezett Tréneri Adatkezelési Tájékoztató megtekintésével. Adatkezelő az Ön önkéntes hozzájárulásának (GDPR 6. cikk (1) bekezdés a) és 9. cikk (2) a) pontja szerint) tekinti azt a tényt, hogy saját elhatározása alapján kereste meg őt és tárta fel a tanfolyam előtt vagy során a megosztani kívánt, Önre vonatkozó személyes adatokat. Az így megadott hozzájárulását bármikor visszavonhatja, azonban ebben az esetben elképzelhető, hogy Adatkezelő nem tudja a tanfolyamon való részvételt Önnek biztosítani.

1. **Jelentkezés tanfolyamra az intimtorna.hu[[1]](#footnote-1) weboldalon (webshopban vásárlás)**

Adatkezelő a tanfolyam lebonyolítása (a weboldalon működő webshopban történő vásárlás teljesítése) érdekében használja fel az Ön adatait. (adatkezelés célja) A vásárláskor Ön szerződést köt a Adatkezelővel a Tréneri ÁSZF elfogadásával, amelyben Adatkezelő vállalja, hogy a vásárlás teljesítése (Tanfolyam megtartása) érdekében eljár és a vásárlás során megadott adatokat kizárólag a vásárlás lebonyolítása érdekében használja fel.

A vásárlás zökkenőmentes lebonyolítása érdekében Adatkezelő az alábbi adatait kezeli:

1. Ön megrendeléskor megadott személyes adatai (név, e-mail cím, telefonszám),
2. a vásárlás során a vásárolni kívánt termékre (Tanfolyamra) vonatkozó azonosító adatok,
3. megrendelés dátuma,
4. a számlázással kapcsolatban megadott adatok,
5. a fizetés módjával kapcsolatban megadott adatok,
6. szavatossági igények teljesítése, reklamáció kezelés.

A fenti adatokat a szolgáltatás nyújtásának részleteit tartalmazó szerződés (Tréneri Általános Szerződési Feltételek – Tréneri ÁSZF) megkötése és az abban foglaltak teljesítése érdekében kezeli Adatkezelő a Rendelet 6. § 1) b) pontja alapján. A szerződés megkötése a Tréneri ÁSZF-nek a vásárlás folyamatban Ön által tett elfogadásával történik. Ha adatait nem adja meg, vagy nem megfelelően adja meg, a vásárlás folyamatát, vagy a vásárlás teljesítését nem tudjuk az Ön számára biztosítani.

Az adózási előírásokhoz kapcsolódó adatokat a számviteli kötelezettségek teljesítése érdekében a 2000. évi C. törvény 169.§ (1)-(2) bekezdései alapján a vásárlás teljesítését követő 8. év végéig tároljuk. A szavatossági igényeinek érvényesítésekor adatait az Tréneri ÁSZF teljesítése érdekében (Rendelet 6. § 1) b) pontja alapján) és a vonatkozó jogszabályi előírásoknak (pl. 19/2014. (IV. 29.) NGM rendelet, 270/2020. (VI. 12.) Korm. rendelet) megfelelés miatt kezeljük a Rendelet 6. § 1) c) pontja alapján. Ha reklamációja nem tartozik a szavatosságok körébe, adatát az ügy lezárását követő 30 nappal töröljük.

1. **Adatbiztonságra vonatkozó rendelkezések**

Számunkra fontos az Ön személyes és üzleti adatainak biztonsága. Ennek érdekében az Adatkezelő által folytatott adatkezelések során adatokat csak titkosított csatornán keresztül kér be Öntől, minden adatforgalom és kommunikáció titkosított csatornán keresztül történik. Csak olyan adat bekérése történik, ami ahhoz kell, hogy az adatkezelési célokat Adatkezelő megvalósíthassa.

Adatkezelő a kezelt adatokat szerződéses adatfeldolgozó partnere a Vitál-Tréning Egészségmegőrző Korlátolt Felelősségű Társaság (székhelye: 1061 Budapest, Király utca 14., I./5., cégjegyzékszáma: 01 09 889471, adószáma: 14113253-2-42) által működtetett weboldal útján gyűjti be, tárolja. Adatfeldolgozó a kezelt adatokat kizárólag Adatkezelő számára továbbítja.

**4. Az Önt megillető jogok**

Tájékoztatjuk, hogy jogszabály alapján az kristonintimtorna@gmail.com email-címen érvényesítheti az Önt megillető jogokat, amely alapján - a jogszabályban megjelölt keretek között:

1. hozzáférést kérhet az Önről kezelt személyes adatokhoz, illetve másolatukhoz; (15. cikk)
2. tájékoztatást kérhet az adatkezelés főbb jellemzőit (célja, kezelt adatok köre, bevont adatfeldolgozók, adatkezelés tartam) illetően; (15. cikk)
3. bármikor visszavonhatja hozzájárulását; (7. cikk (3))
4. kérheti az Önre vonatkozó pontatlan személyes adatok indokolatlan késedelem nélkül helyesbítését vagy a hiányos személyes adatok kiegészítését; (16. cikk)
5. kérheti az Önre vonatkozó személyes adatok indokolatlan késedelem nélküli törlését (17. cikk), ha
	1. a személyes adatokra már nincs szükség a 1. és 2. pontokban megjelölt célokból (szakmai anyagok rendelkezésre bocsátása);
	2. Ön visszavonja a hozzájárulását, és a további adatkezelésnek nincs más jogalapja;
	3. adatai kezelése jogellenesen történt;

Nem lehet az adatokat törölni, ha jogi igény előterjesztéséhez, érvényesítéséhez, illetve védelméhez szükséges.

1. kérheti az adatok használatának korlátozását (18. cikk), valamint
2. kérheti azt, hogy az Önre vonatkozó, Ön által megadott adatokat széles körben használt, géppel olvasható formátumban megkapja vagy másik adatkezelő számára közvetlenül továbbítsuk (20. cikk);
3. tartózkodási helye, munkahelye vagy a vélelmezett jogsértés helye szerinti felügyeleti hatóságnál eljárást kezdeményezhet (77. cikk).

Magyarországon a felügyeleti hatóság a Nemzeti Adatvédelmi és Információszabadság Hatóság. (Budapest, 1055, Falk Miksa út 9-11, ügyfelszolgalat@naih.hu)

Jogsérelem esetén lehetősége van továbbá az adatkezelővel vagy az adatfeldolgozóval szemben peres eljárást indítani az adatkezelő vagy az adatfeldolgozó tevékenységi helye szerinti tagállam bírósága, valamint az Ön tartózkodási helye szerint illetékes törvényszék előtt.

**Az Ön megkeresésére tájékoztatás kérése esetén - azonosítást követően - legfeljebb 30 napon belül, a megadott elérhetőségen válaszolunk.**

1. [↑](#footnote-ref-1)